# Eiropas Savienības C 62A/2023

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 62A |
| | |
| Izdevums latviešu valodā | Informācija un paziņojumi | 66. gadagājums2023. gada 20. februāris |

ISSN 1977-0952

Eiropas Savienības

Oficiālais Vēstnesis

C 62A

Izdevums latviešu valodā

Informācija un paziņojumi

66. gadagājums2023. gada 20. februāris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Centrālā banka |
| 2023/C 62 A/01 | Uzaicinājums piedalīties konkursā par Tirgus infrastruktūras valdes locekļu, kas nav centrālās bankas darbinieki, atlasi un rezerves saraksta izveidi (Atsauce: PRO-008792) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Centrālā banka

2023/C 62 A/01

Uzaicinājums piedalīties konkursā par Tirgus infrastruktūras valdes locekļu, kas nav centrālās bankas darbinieki, atlasi un rezerves saraksta izveidi (Atsauce: PRO-008792)

(Atsauce: PRO-008792)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Centrālā banka

| 20.2.2023 | LV | Eiropas Savienības Oficiālais Vēstnesis | CA 62/1 |
| --- | --- | --- | --- |

20.2.2023

LV

Eiropas Savienības Oficiālais Vēstnesis

CA 62/1

---

Uzaicinājums piedalīties konkursā par Tirgus infrastruktūras valdes locekļu, kas nav centrālās bankas darbinieki, atlasi un rezerves saraksta izveidi

(Atsauce: PRO-008792)

(2023/C 62 A/01)

Ar šo uzaicinājumu piedalīties konkursā Eiropas Centrālā banka (ECB) uzsāk divu Tirgus infrastruktūras valdes (TIV) locekļu, kas nav centrālās bankas darbinieki, atlases un iecelšanas procesu un rezerves saraksta izveidi.

1.   Vispārēja informācija

Saskaņā ar Līgumu par Eiropas Savienības darbību un Eiropas Centrālo banku sistēmas un Eiropas Centrālās bankas Statūtiem Eurosistēma piedāvā tirgus infrastruktūras, platformas, lietotnes un ar tiem saistītus pakalpojumus skaidrās naudas norēķinu, vērtspapīru norēķinu un nodrošinājuma pārvaldības jomās, kas ietver TARGET pakalpojumus, kuros iekļauti T2, T2V un TIPS pakalpojumi, kā arī nākotnē – ECMS pakalpojumi.

Eiropas Centrālās bankas Padome 2016. gada 16. martā apstiprināja TIV izveidi. TIV ir pārvaldības struktūra, kura atbild par tehniskajiem un operacionālajiem pārvaldības uzdevumiem tirgus infrastruktūras un platformu jomā. ECB Padome 2019. gada 25. janvārī pieņēma Eiropas Centrālās bankas Lēmumu (ES) 2019/166 (ECB/2019/3) (1) (turpmāk – “lēmums”).

TIV sastāvā cita starpā ir divi locekļi, kas nav centrālās bankas darbinieki (bez balsstiesībām) – viens, kam ir augstākā līmeņa darbinieka pieredze maksājumu nozarē, un viens, kam ir augstākā līmeņa darbinieka pieredze vērtspapīru nozarē (lēmuma II pielikuma 1. nodaļas 2. iedaļa).

TIV pilnvaras, tostarp tās mērķi, pienākumi un uzdevumi, noteiktas lēmuma I pielikumā.

ECB organizē šo uzaicinājumu piedalīties konkursā, lai ieceltu divus TIV locekļus, kas nav centrālās bankas darbinieki, un izveidotu rezerves sarakstu, ko var izmantot TIV locekļu, kas nav centrālās bankas darbinieki, aizstāšanai.

2.   Darba pienākumu izpildes/veikšanas vieta

Pakalpojumi tiek sniegti gan attālināti, gan ECB telpās Frankfurtē pie Mainas Vācijā, un tie var ietvert komandējumus citviet ES.

3.   Procedūras veids: uzaicinājums piedalīties konkursā

ECB aicina pieteikties kandidātus, lai atlasītu un ieceltu divus locekļus, kas nav centrālās bankas darbinieki, un izveidotu rezerves sarakstu to aizstāšanai. Kandidāti tiks atlasīti, pamatojoties tikai uz saņemto pieteikumu kvalitāti.

Procedūru regulēs lēmuma IV pielikums, ar kuru noteiktas TIV locekļu, kas nav centrālās bankas darbinieki, atlasei, iecelšanai un aizstāšanai piemērojamās procedūras un prasības, kā arī Eiropas Centrālās bankas Lēmums (ES) 2016/245 (ECB/2016/2) (2).

4.   Pilnīga dokumentācija

Pilnīga dokumentācija (angļu valodā), kurā nosaka a) TIV lomu, b) TIV locekļu, kas nav centrālās bankas darbinieki, lomu valdes darbā, c) atlases kritērijus, d) attiecīgos finansiālos aspektus un e) pieteikšanās procedūru, tostarp pieteikumu pieņemšanas termiņu (vismaz 35. dienā pēc tam, kad uzaicinājums piedalīties konkursā publicēts Eiropas Savienības Oficiālajā Vēstnesī), pieejama lejupielādei ECB interneta vietnē: https://www.ecb.europa.eu/ecb/jobsproc/tenders/html/index.en.html.

5.   Sīkāka informācija

Jautājumus par šo procedūru kandidāti var uzdot:

| Francois-Guillaume Bertrand kungam |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt am Main |
| GERMANY |
| Tālr. + 49 69 13448475 |

Francois-Guillaume Bertrand kungam

European Central Bank

Directorate General Market Infrastructure and Payments

Sonnemannstrasse 22

60314 Frankfurt am Main

GERMANY

Tālr. + 49 69 13448475

Jautājumi jāiesniedz, tos nosūtot uz e-pasta adresi: mip-procurement@ecb.europa.eu. ECB neuzņemsies nekādu atbildību par jautājumiem, kas nav iesniegti iepriekš norādītajā veidā.

---

(1)  Eiropas Centrālās bankas Lēmums (ES) 2019/166 (2019. gada 25. janvāris) par Tirgus infrastruktūras valdi un ar ko atceļ Lēmumu ECB/2012/6 par TARGET2 vērtspapīriem Valdes izveidi (ECB/2019/3) (OV L 32, 4.2.2019., 14. lpp).

(2)  Eiropas Centrālās bankas Lēmums (ES) 2016/245 (2016. gada 9. februāris), ar ko nosaka iepirkuma noteikumus (ECB/2016/2) (OV L 45, 20.2.2016., 15. lpp.), kurā grozījumi izdarīti ar Eiropas Centrālās bankas Lēmumu (ES) 2016/956 (2016. gada 7. jūnijs), ar kuru groza Lēmumu (ES) 2016/245 (ECB/2016/2), ar ko nosaka iepirkuma noteikumus (ECB/2016/17) (OV L 159, 16.6.2016., 21. lpp.), un Eiropas Centrālās bankas Lēmums (ES) 2020/380 (2020. gada 18. februāris), ar kuru groza Lēmumu (ES) 2016/245, ar ko nosaka iepirkuma noteikumus (ECB/2020/10) (OV L 69, 6.3.2020., 41. lpp.).

---